b'\n_START_ARTICLE_\nHerman I. Celjski\n_START_SECTION_\nDru\xc5\xbeinsko poreklo\n_START_PARAGRAPH_\nHerman je bil mlaj\xc5\xa1i sin Friderika I. (\xe2\x80\xa0 1359) in Diemut von Walsee (\xe2\x80\xa0 1353/57), in njegove \xc5\xbeene Katarine Kotromani\xc4\x87/Tvrtko (* okoli 1336 \xe2\x80\xa0 okoli 1396), h\xc4\x8derke bosanskega bana \xc5\xa0tefana II. Po smrti starej\xc5\xa1ega brata Ulrika I. , ki je zapustil 7 letnega sina Viljema, je Herman I. leta 1368 prevzel vodenje celjske grofovske rodbine.\n_START_SECTION_\n\xc5\xbdivljenje\n_START_PARAGRAPH_\nLeta 1377 se je s svojim sinom Hermanom II. in ne\xc4\x8dakom Viljemom udele\xc5\xbeil malega kri\xc5\xbearskega pohoda v Vzhodno Prusijo proti poganskim Samogitom, ki ga je organiziral in vodil vojvoda Albrecht III. Avstrijski. O takratni mo\xc4\x8di in bogastvu Celjskih lahko sklepamo po \xc5\xa1tevilnem in bogatem spremstvu, saj nem\xc5\xa1ki minesenger Peter Suchenwirt v pesmi opisuje gostijo/zabavo za vojvodo in 82 vitezov, ki so jo Celjski priredili v Koenigsbergu (sedanjem Kaliningradu), na kateri je vino \xc2\xbbvipav\xc4\x8dan\xc2\xab\xc2\xa0in \xc2\xbbljutomer\xc4\x8dan\xc2\xab\xc2\xa0teklo od miz. (Pot je potekala na Wroclaw (Breslau), Torun, Marlbork (Marienburg), Konigsberg, Memel (Klaipeda)). _NEWLINE_Pred odhodom na Baltik je 15. maja 1377 Herman napisal oporoko, po kateri bi v primeru, da se noben od treh celjanov ne bi vrnil, vse posesti podedovali Ortenbur\xc5\xbeani oziroma Friderik III. Ortenbur\xc5\xa1ki, sin njegovega svaka Otta VI., ne glede na pravice \xc5\xbeene in sestre._NEWLINE_Hermana I. je nasledil je drugorojeni sin Herman II. Celjski, ker je prvorojeni sin Hans umrl \xc5\xbee leta 1372.'